पाएं अपने शहर की ताज़ा ख़बरें और फ्री ई-पेपरडाउनलोड करें
अलवर में 18 प्लस के करीब 35 हजार लोगों को वैक्सीन लग चुकी हैं। ये पूरे प्रदेश में 18 प्लस का सर्वाधिक आंकड़ा है। अकेले अलवर में 18 प्लस के 16 लाख लोगों को वैक्सीन लगनी हैं। अलवर को अब तक 40 हजार में से 35 हजार को वैक्सीन लग चुकी है। फिलहाल दो से तीन दिन में केवल 20 हजार वैक्सीन मिल रही है। जबकि अलवर में हर दिन एक लाख वैक्सीन की जरूरत है। इतनी वैक्सीन लगाने की क्षमता है। ये जानकारी गुरुवार को आरसीएचओ डॉक्टर अरविंद गेट ने दी।
फिलहाल 45 प्लस को 7 लाख डोज लग चुकी
डॉ गेट ने बताया कि अलवर जिला 45 प्लस को वैक्सीन लगाने में भी प्रदेश में तीसरे नंबर पर है। अब तक करीब 7 लाख लोगों को वैक्सीन लग चुकी है। फिलहाल 45 प्लस वैक्सीन की भी कमी है। जिसके कारण बीच-बीच में साइट पर वैक्सीन रोकनी पड़ती है।
रात 8 से 10 बजे के बीच साइट ओपन
18 प्लस की वैक्सीन के लिए रोजाना ऑनलाइन रजिस्ट्रेशन होता है। जिसके लिए हर रात 8 से 10 बजे के बीच सैशन साइट के स्लॉट ओपन करते हैं। जैसे ही साइट ओपन होती है। रजिस्ट्रेशन किए जा सकते हैं। हालत ये हैं कि रोजाना जैसे ही साइट ओपन होती है। सैशन साइट के रजिस्ट्रेशन दस मिनट में ही फुल हो जाते हैं। लोगों को कई घंट तक सैशन साइट पर रजिस्ट्रेशन कराने में मशक्कत करनी पड़ती है।
जल्दी मौके पर रजिस्ट्रेशन कर लगेंगी वैक्सीन
बहुत जल्दी सरकार के प्रयास हैं कि सैशन साइट पर सीधे रजिस्ट्रेशन कर वैक्सीन लगवा सकते हैं। एंड्रॉयड फोन चलाने वाले सब्जी विक्रेता व अन्य जरूरी सेवाओं में कार्य करने वाले लोगों के रजिस्ट्रेशन करें। ताकि उनको वैक्सीन लग सके। वैसे हमने सरकार को यह भी लिखा है कि जल्दी आमजन को सीधे केन्द्र पर आकर वैक्सीन लगाने की व्यवस्था की जानी चाहिए। ताकि कोरोना महामारी में लोगों को वैक्सीन लगने के बाद राहत मिल सके।
18प्लस वाले टॉप फाइव जिले
अलवर 35000
सीकर 25999
जयपुर 25756
कोटा 16433
जोधपुर 15240
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hne_Deva mai_Deva mai_Deva mai_Deva kas_Deva mai_Deva zho_Hant eng_Latn